section_heading: Profesionalna karijera
paragraph_text: Svoju profesionalnu karijeru Morlende je započeo u francuskom JDA Dijonu te se 2003. godine prijavio na NBA draft. Izabran je kao 50. izbor drafta od strane Philadelphia 76ersa, ali je već prvog dana mijenjan u Seattle SuperSonicse, zajedno s novcem u zamjenu za Williea Greena. Poslije te zamjene nije zaigrao u NBA, već je nastavio igrati u Europi. Njegova draft prava još uvijek posjeduju bivši SuperSonicsi odnosno današnji Oklahoma City Thunderi.